OpenLLM-France/wikimedia huggingface dataset:
# Islandiana

Islandiana és un gènere d'aranyes araneomorfes de la subfamília Erigoninae, dins de la família Linyphiidae.
Fou descrit per primera vegada per J. Braendegaard l'any 1932.
És sinònim del gènere Aduva Bishop & Crosby, 1936

## Distribució

Es pot trobar a la zona holàrtica: Canada, Groenlandia, Islàndia, Russia, i els Estats Units:

## Llista d'espècies

Segons The World Spider Catalog 12.0::
* Islandiana cavealis Ivie, 1965
* Islandiana coconino Ivie, 1965
* Islandiana cristata Eskov, 1987
* Islandiana falsifica (Keyserling, 1886) (Espècie tipus)
* Islandiana flaveola (Banks, 1892)
* Islandiana flavoides Ivie, 1965
* Islandiana holmi Ivie, 1965
* Islandiana lasalana (Chamberlin & Ivie, 1935)
* Islandiana longisetosa (Emerton, 1882)
* Islandiana vímets Ivie, 1965
* Islandiana muma Ivie, 1965
* Islandiana princeps Braendegaard, 1932
* Islandiana speophila Ivie, 1965
* Islandiana unicornis Ivie, 1965

## Referències

* ↑ Braendegaard, J. «Araneae. In Isländische Spinnentiere». Göteborgs Kungliga Vetenskaps och Vitterhets Samhälles Handlingar, vol. 2, 7, 1932, pàg. 8–36.
* ↑ Braendegaard, J. «Spiders (Araneina) from southeast Greenland». Meddelelser om Grønland, vol. 108, 4, 1937, pàg. 12.
* 1 2 «Gen. Islandiana Braendegaard, 1932». . Natural History Museum Bern, 2019. DOI: 10.24436/2.
* ↑ Platnick, 2011 : The world spider catalog (American Museum of Natural History).

## Enllaços externs

* a ION (anglès)
* Nomenclator Zoologicus (anglès)
# Adiàntids

Els adiàntids (Adianthidae) són una família extinta de mamífers litopterns (anteriorment classificada entre els condilartres) que visqueren a Sud-amèrica des del Paleocè superior fins al Miocè inferior, fa entre 16 i 58,7 milions d'anys. Se n'han trobat restes fòssils a l'Argentina, Bolívia, el Perú i Xile. Eren litopterns diminuts, esvelts i de dents derivades de tipus selenodont (amb crestes i cúspides disposades en un patró de mitja lluna). L'anatomia postcranial del gènere tipus, Adianthus, indica que era un animal herbívor i corredor que vivia en ecosistemes oberts.

## Referències

* 1 2 Entrada «Adianthidae» de la Paleobiology Database (en anglès). [Consulta: 1 desembre 2023].
* ↑ Defler, 2019, p. 96.
* ↑ Rose, 2006, p. 235.
* ↑ Defler, 2019, p. 96 i 97.

## Bibliografia

* Defler, T. History of Terrestrial Mammals in South America: How South American Mammalian Fauna Changed from the Mesozoic to Recent Times (en anglès). Springer, 2019. DOI 10.1007/978-3-319-98449-0. ISBN 978-3-319-98448-3.
* Rose, K. The Beginning of the Age of Mammals (en anglès). Johns Hopkins University Press, 2006. ISBN 0801884721.
# Franz Berghammer

Franz Berghammer (Viena, 20 de novembre de 1913 - Babruisk, 1 de juliol de 1944) fou un jugador d'handbol austríac que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla de plata en la competició d'handbol.
Morí lluitant durant la Segona Guerra Mundial.

## Referències

* ↑ «Franz Berghammer Olympic Results». sports-reference.com. Arxivat de l'original el 14 de desembre 2012. [Consulta: 12 desembre 2018].
* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 17 d’abril 2020. [Consulta: 24 juliol 2018].
# Tuc de Costarjàs

El Tuc de Costarjàs és una muntanya de 2.337 metres que es troba al municipi de Naut Aran, a la comarca de la Vall d'Aran.
# Georges de la Falaise

Louis Venant Gabriel Le Bailly de La Falaise, més conegut com a Georges de la Falaise, (Luçon, Vendée, 24 de març de 1866 – París, 8 d'abril de 1910) va ser un tirador d'esgrima francès que va competir a cavall del segle xix i el segle xx.
El 1900 va prendre part en els Jocs Olímpics de París, en què guanyà la medalla d'or en la prova de sabre. En les proves d'espasa i espasa amateur-professional finalitzà en quarta posició.
El 1906 disputà les proves d'espasa i espasa per equips als Jocs Intercalats, guanyant la medalla d'or en totes dues.
El 1908 disputà els seus darrers Jocs Olímpics, on fou quart en la prova de sabre per equips i quedà eliminat de primer moment en la de sabre individual.

## Referències

* ↑ «Palmarès dels campionats de França d'esgrima al web de la Federació Francesa d'Esgrima». Arxivat de l'original el 2010-10-11. [Consulta: 12 setembre 2015].
* 1 2 3 «Georges, Count de la Falaise Olympic Results». sports-reference.com. Arxivat de l'original el 22 de juny 2009. [Consulta: 12 setembre 2015].
# Estanyol (Camp de Carlins)

Estanyol o Camp dels Carlins, és un jaciment arqueològic situat Estanyol, municipi de Bescanó (Gironès). Aquest jaciment abraça des del Paleolític Mitjà fins al neolític. A la petita plana d'Estanyol, en sediments terrígens en un camp d'avellaners, apareix en superfície material lític.

## Troballes

Apareix material lític en superfície. S'ha recollit un total d'aproximadament 70 peces que es poden dividir en dos grups:
El primer seria el de la matèria primera, a partir de quars i sorrenques recristal·litzades. Apareixen en forma d'ascles i fragments amb una petita proporció de peces retocades que corresponen a rascadores, denticulats i dos poliedres. Cronològicament aquest conjunt és situable en el Paleolític mitjà.
En canvi, el segon grup consta de 6 fragments retocats i un triangle en sílex i un fragment de destral polimentada en roca dura, atribuïble al Neolític.

## Descobriment i història de les intervencions arqueològiques

Tot i que fou descobert per Gerard Roca i el Sr. Caparrós l'any 1980, aquest jaciment arqueològic fou documentat I prospectat per Daniel Giner Iranzo (CODEX) entre el 20 de juny i el 4 de juliol del 2005, per estudiar l'impacte ambiental sobre el patrimoni històric-cultural degut al projecte "Línia de Red Eléctrica Española Riudarenes-Bescanó".

## Referències

* 1 2 3 «ESTANYOL». Generalitat de Catalunya. [Consulta: 26 setembre 2022].

## Vegeu també

* Prehistòria a Catalunya

## Bibliografia

"Les comarques Gironines: Del Paleolític als Visigots". Pere Cantón Playà. Diputació de Girona, Associació Arqueològica de Girona. 2001.
# Distribució Stephenson

La 'distribució Stephenson és un mecanisme de distribució de disseny simple que va ser àmpliament utilitzat a tot el món en diferents tipus de màquines de vapor. El seu nom prové de Robert Stephenson però va ser inventat pels seus empleats.

## Referències

* ↑ Snell, JB (1971). Enginyeria mecànica: Railways, Longman & Co, London
* ↑ «Còpia arxivada». Arxivat de l'original el 2015-11-15. [Consulta: 4 desembre 2011].

## Enllaços externs

* Trouble Shooting Arxivat 2013-12-03 a Wayback Machine. a Southern Steam Trains
# Piragüisme als Jocs Olímpics d'estiu de 1972

Als Jocs Olímpics d'Estiu de 1972 celebrats a la ciutat de Múnic (en aquells moments República Federal d'Alemanya) es disputaren 11 proves de piragüisme, introduint-se per primera vegada la competició d'eslàlom en aigües braves.
En aquesta edició es realitzaren 7 proves en aigües tranquil·les, cinc en categoria masculina i dues en categoria femenina; i 4 proves en eslàlom, tres en categoria masculina i una en categoria femenina. La competició es desenvolupà entre els dies 29 d'agost i 10 de setembre de 1972 prop de la ciutat d'Ausburg.
Hi participaren un total de 330 piragüistes, entre ells 274 homes i 56 dones, de 30 comitès nacionals diferents.

## Resum de medalles
### Aigües tranquil·les
#### Categoria masculina

| Prova | Or | Argent | Bronze |
| C-1 1000 m Detalls | Ivan Patzaichin | Tamás Wichmann | Detlef Lewe |
| C-2 1000 m Detalls | Unió SovièticaVladas Česiunas Iuri Lobànov | RomaniaIvan Patzaichin Serghei Covaliov | BulgàriaFedia Damiànov Ivan Burtxin |
| K-1 1000 m Detalls | Aleksandr Xaparenko | Rolf Peterson | Géza Csapó |
| K-2 1000 m Detalls | Unió SovièticaNikolai Gorbatxov Víktor Kratassiuk | HongriaJózsef Deme János Rátkai | PolòniaWładysław Szuszkiewicz Rafal Piszcz |
| K-4 1000 m Detalls | Unió SovièticaIuri Filàtov Iuri Stetsenko Vladímir Morózov Valeri Didenko | RomaniaAurel Vernescu Mihai Zafiu Roman Vartolomeu Atanase Sciotnic | NoruegaEgil Søby Steinar Amundsen Tore Berger Jan Johansen |

#### Categoria femenina

| Prova | Or | Argent | Bronze |
| K-1 500 m Detalls | Iúlia Riabtxinska | Mieke Jaapies | Anna Pfeffer |
| K-2 500 m Detalls | Unió SovièticaLiudmila Khvedossiuk Katerina Kurixko | RDAIlse Kaschube Petra Grabowsky | RomaniaMaria Nichiforov Viorica Dumitru |

### Eslàlom
#### Categoria masculina

| Prova | Or | Argent | Bronze |
| C-1 Detalls | Reinhard Eiben | Reinhold Kauder | James McEwan |
| C-2 Detalls | RDAWalter Hofmann Rolf-Dieter Amend | RFAHans-Otto Schumacher Wilhelm Baues | FrançaJean-Louis Olry Jean-Claude Olry |
| K-1 Detalls | Siegbert Horn | Norbert Sattler | Harald Gimpel |

#### Categoria femenina

| Prova | Or | Argent | Bronze |
| K-1 Detalls | Angelika Bahmann | Gisela Grothaus | Magdalena Wunderlich |

## Medaller

| Posició | País | | | | Total |
| 1 | Unió Soviètica | 6 | 0 | 0 | 6 |
| 2 | RDA | 4 | 1 | 1 | 6 |
| 3 | Romania | 1 | 2 | 1 | 4 |
| 4 | RFA | 0 | 3 | 2 | 5 |
| 5 | Hongria | 0 | 2 | 2 | 4 |
| 6 | Àustria | 0 | 1 | 0 | 1 |
| 6 | Països Baixos | 0 | 1 | 0 | 1 |
| 6 | Suècia | 0 | 1 | 0 | 1 |
| 9 | Bulgària | 0 | 0 | 1 | 1 |
| 9 | Estats Units | 0 | 0 | 1 | 1 |
| 9 | França | 0 | 0 | 1 | 1 |
| 9 | Noruega | 0 | 0 | 1 | 1 |
| 9 | Polònia | 0 | 0 | 1 | 1 |
# Licypriya Kangujam

Licypriya Kangujam (Bashikhong, Manipur, 2 d'octubre del 2011) és una activista mediambiental índia. El 2019, va rebre l'International Children's Peace Prize, l'Índia Peace Prize i el Dr A. P. J. Abdul Kalam Children's Award. El mateix any, va ser escollida com a activista mediambiental juntament amb Greta Thunberg i Jamie Margolin al Programa de les Nacions Unides per al Desenvolupament, en què es va destacar els joves que lluiten contra el canvi climàtic. The Times of India va declarar que era l'activista climàtica més jove de l'Índia.

## Referències

* ↑ Krishnan, Aishwarya. «This 7-YO Manipuri Kid Is Set To Make India Proud As She Will Address Gathering At United Nations». Times Internet. [Consulta: 23 abril 2019].
* ↑ «Time for action before it's too late: 7-year-old award-winning Indian climate activist». , 09-09-2019 [Consulta: 9 setembre 2019].
* ↑ Krishnan, Aishwarya. «This 7-Yr-Old Girl Stood Near Parliament Urging PM Narendra Modi To Pass The Climate Change Law Now». Times Internet. [Consulta: 22 juny 2019].
* ↑ «This 7YO Manipuri Girl Is Creating Global Waves Of Change & Here's All About Her Terrific Journey». , 14-09-2019 [Consulta: 14 setembre 2019].
* ↑ «Fighting for a stolen future». , 14-09-2019 [Consulta: 14 setembre 2019].
# Prozaedyus

Prozaedyus és un gènere extint de mamífers cingulats de la família dels clamifòrids que visqueren a Sud-amèrica des de l'Oligocè inferior fins al Pliocè superior, fa entre 3,6 i 29 milions d'anys. Se n'han trobat restes fòssils a l'Argentina, Bolívia i Xile. Era un animal menut, amb una llargada de 40 cm a tot estirar, i segurament tenia un aspecte semblant al de l'armadillo de la Patagònia. Presentava una cuirassa escapular ben desenvolupada. El nom genèric Prozaedyus significa ‘anterior a Zaedyus’.

## Referències

* 1 2 Entrada «Prozaedyus» de la Paleobiology Database (en anglès). [Consulta: 17 desembre 2023].
# Fred Meyer

Frederick Julius "Fred" Meyer (Chicago, Illinois, 17 de maig de 1900 - Los Angeles, Califòrnia, 12 de març de 1983) va ser un lluitador estatunidenc, especialista en lluita lliure, que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla de bronze en la competició del pes pesant del programa de lluita lliure. En semifinals va perdre contra Robert Roth, mentre en el combat pel bronze empatà contra Ernst Nilsson.

## Referències

* ↑ «Fred Meyer Olympic Results». sports-reference.com. Arxivat de l'original el 25 de setembre 2013. [Consulta: 5 octubre 2017].
# Coster de la Torre

El Coster de la Torre és una muntanya de 236 metres que es troba al municipi de la Bisbal del Penedès, a la comarca del Baix Penedès.
# Georgette Herbos

Georgette Herbos (1884 – ?) va ser una patinadora artística sobre gel belga que va competir a començaments del segle xx.
El 1920 va prendre part en els Jocs Olímpics d'Anvers, on finalitzà en sisena posició en la prova parelles del programa de patinatge artístic junt a Georges Wagemans. Quatre anys més tard, als Jocs de Chamonix, fou cinquena en la mateixa prova.

## Referències

* 1 2 «Georgette Herbos Olympic Results». sports-reference.com. Arxivat de l'original el 18 d’abril 2020. [Consulta: 31 juliol 2017].
# Districte

Un districte és un tipus de demarcació administrativo-territorial (un tipus de divisió administrativa d'un territori). Segons cada Estat, la demarcació anomenada districte pot tenir rang, superfície i atribucions diferents. Emperò, generalment el terme districte suggereix subdivisió d'una demarcació superior. El més habitual és que hom anomeni districte:
* la subdivisió de la demarcació de rang provincial, com a rang intermedi per damunt del rang municipal;
* la subdivisió administrativa del municipi (en cas que sigui prou extens);
* certs tipus d'unitats funcionals d'altra mena d'administracions, com ara els districtes judicials, els districtes escolars o, a voltes, les circumscripcions electorals.
El terme és d'origen medieval; va sorgir per posar ordre a l'administració germànica.
A Catalunya, el País Valencià i a Palma els districtes són divisions de les grans ciutats. N'és un exemple clar Barcelona, que compta amb deu districtes, dividits al seu torn en barris. Cada districte té un òrgan de govern, el Consell del Districte.

## Referències

* ↑ Pérez de Lama, Ernesto (dir.). Manual del Estado Español 1999. Madrid: LAMA, 1998, p. 44. ISBN 84-930048-0-4.
* ↑ Emperò, hi ha estats en què la demarcació de rang superior duu, precisament, el nom de districte: per exemple, Portugal (distrito) i Romania (județ).

## Vegeu també

* Districtes de Barcelona
* Districte de França
* Districtes de París
* Districtes de Portugal
* Districtes de València
Viccionari
# Tir als Jocs Olímpics d'estiu de 1976

Als Jocs Olímpics d'Estiu de 1976 celebrats a la ciutat de Mont-real (Canadà) es disputaren set proves mixtes de tir olímpic, una menys que en l'edició anterior. Les proves es realitzaren entre els dies 18 i 24 de juliol de 1974 a les instal·lacions de tir de Quebec.
Hi participaren un total de 334 tiradors, entre ells 8 dones, de 71 comitès nacionals diferents. Aquesta fou la primera vegada en què una dona aconseguí una medalla en aquesta disciplina, aconseguint Margaret Murdock la medalla de plata en la disciplina de Rifle en 3 posicions en la distància de 50 metres.

## Resum de medalles

| Prova | Or | Argent | Bronze |
| Pistola ràpida 25 metres Detalls | Norbert Klaar | Jürgen Wiefel | Roberto Ferraris |
| Pistola lliure 50 metres Detalls | Uwe Potteck | Harald Vollmar | Rudolf Dollinger |
| Rifle en posició estesa 50 metres Detalls | Karlheinz Smieszek | Ulrich Lind | Gennadi Lushikov |
| Rifle en 3 posicions 50 metres Detalls | Lanny Bassham | Margaret Murdock | Werner Lippoldt |
| Blanc mòbil 10 metres Detalls | Alexandr Gazov | Alexandr Kediarov | Jerzy Greszkiewicz |
| Fossa Olímpica Detalls | Donald Haldeman | Armando Silva | Ubaldesco Baldi |
| Skeet Detalls | Josef Panacek | Eric Swimkels | Wieslaw Gawlikowsk |

## Medaller

| Posició | País | | | | Total |
| 1 | RDA | 2 | 2 | 0 | 4 |
| 2 | Estats Units | 2 | 1 | 0 | 3 |
| 3 | RFA | 1 | 1 | 1 | 3 |
| 3 | Unió Soviètica | 1 | 1 | 1 | 3 |
| 5 | Txecoslovàquia | 1 | 0 | 0 | 1 |
| 6 | Països Baixos | 0 | 1 | 0 | 1 |
| 6 | Portugal | 0 | 1 | 0 | 1 |
| 8 | Itàlia | 0 | 0 | 2 | 2 |
| 8 | Polònia | 0 | 0 | 2 | 2 |
| 9 | Àustria | 0 | 0 | 1 | 1 |
# Neoepiblèmids

Els neoepiblèmids (Neoepiblemidae) són una família extinta de mamífers rosegadors de la superfamília dels xinxil·loïdeus que visqueren a Sud-amèrica des del Miocè inferior fins al Pliocè superior, fa entre 2,6 i 20,4 milions d'anys. Se n'han trobat restes fòssils a l'Argentina, el Brasil, el Perú, Veneçuela i Xile. Eren animals herbívors i probablement semiaquàtics, igual que el capibara d'avui en dia. El gènere Phoberomys és un dels rosegadors més grossos de tots els temps, amb una llargada de cap a gropa de 2 m i un pes d'entre 200 i 700 kg, segons els criteris que es facin servir per estimar-lo.

## Referències

* 1 2 Entrada «Neoepiblemidae» de la Paleobiology Database (en anglès). [Consulta: 19 desembre 2023].
* 1 2 Croft, 2016, p. 185.
* ↑ Fariña, Vizcaíno i De Iuliis, 2013, p. 196.
* ↑ Defler, 2019, p. 151.

## Bibliografia

* Croft, D. A. Horned Armadillos and Rafting Monkeys: The Fascinating Fossil Mammals of South America (en anglès). Indiana University Press, 2016. ISBN 9780253020949.
* Defler, T. History of Terrestrial Mammals in South America: How South American Mammalian Fauna Changed from the Mesozoic to Recent Times (en anglès). Springer, 2019. DOI 10.1007/978-3-319-98449-0. ISBN 978-3-319-98448-3.
* Fariña, R. A.; Vizcaíno, S. F.; De Iuliis, G. Megafauna: Giant Beasts of Pleistocene South America (en anglès). Indiana University Press, 2013. ISBN 978-0-253-00719-3.
# Frederick Sheffield

Frederick Sheffield (Nova York, 26 de febrer de 1902 - Wilton, 8 de maig de 1971) fou un remer estatunidenc que va competir durant la dècada de 1920.
El 1924 va prendre part en els Jocs Olímpics de París, on guanyà la medalla d'or en la prova del vuit amb timoner del programa de rem.

## Referències

* ↑ «Fred Sheffield Olympic Results». sports-reference.com. Arxivat de l'original el 26 d’octubre 2017. [Consulta: 22 maig 2018].
# Roc Cremat

El Roc Cremat és una muntanya de 2.006 metres que es troba al municipi de Riu de Cerdanya, a la comarca de la Baixa Cerdanya.
# Gerda Daumerlang

Gerda Daumerlang (Nuremberg, 2 de maig de 1920 - 16 de març de 2006) fou una saltadora alemanya que va competir durant la dècada de 1930.
El 1936 va prendre part en els Jocs Olímpics d'Estiu de Berlín, on fou quarta en la prova de trampolí de 3 metres del programa de salts.
En el seu palmarès destaca una medalla de plata al Campionat d'Europa de natació de 1938, rere Betty Slade.
A començament de la dècada de 1940 es va traslladar a Viena per estudiar medicina. En acabar la Segona Guerra Mundial es va establir com a metge a Tettenweis, a la Baixa Baviera, on va dirigir la seva pròpia consulta mèdica entre el 1945 i 1982.
El 1988 va publicar la seva autobiografia So wird es wohl gewesen sein. Erinnerungen einer Olympionikin und Landärztin.

## Publicacions

* So wird es wohl gewesen sein. Erinnerungen einer Olympionikin und Landärztin. Jahn & Ernst, Hamburg 1988, ISBN 3-925242-69-4.

## Referències

* 1 2 «Olympedia – Gerda Daumerlang». [Consulta: 3 octubre 2020].
* 1 2 Gerda Daumerlang a Sports Reference (arxivat)
* ↑ «European Swimming Championships (Women)». [Consulta: 2 octubre 2020].
* ↑ «ANNO, Kleine Volks-Zeitung, 1941-10-31, Seite 6». [Consulta: 3 octubre 2020].
* ↑ «Historie - Arztpraxis Dres. Busse Tettenweis». [Consulta: 3 octubre 2020].
# Glossopeda

La glossopeda (del grec: γλώσσος glossos, llengua i πεδη peda, pota, peülla), (per això el nom comú anglès és Foot-and-mouth disease), o febre aftosa del bestiar és una malaltia epizoòtica de causa viral, altament contagiosa en la ramaderia bovina, ovina, porcina i cabrum, que es manifesta per febre alta i pel desenvolupament d'úlceress petites en la boca, anomenades aftes i erosions originades de vesícules i flictenes en la peülla i la mamella. Vulgarment se'n diu mal de pota o mal de potó.
Té molta importància econòmica.
La febre aftosa del ramat no té cap relació amb la febre aftosa humana.

## Història

La glossopeda es coneix, com a mínim des de fa 2.000 anys. El 1546 Gerònim Fracastor en va fer la primera descripció científica. El 1898 Friedrich Loeffler descobrí que l'agent causal era un agent filtrable present en la saliva dels bovins malalts.

## Etiologia

L'agent causal és un virus del gènere Aphthovirus, família Picornaviridae, que està format per 7 serotipus. El virus aftós es considera com altament infecciós i de gran transmisibilitat entre el ramat.
Serotipus:
* A
* O
* C
* SAT-1
* SAT-2
* SAT-3
* ASIA-1
La febre aftosa (glossopeda) no és considerada com una zoonosi per l'OMS.

## Mecanismes de transmissió del virus

Aquesta malaltia es transmet principalment per contacte entre un animal sa i un altre de malalt. L'hàbir d'olorar-se i de llepar-se afavoreixen la transmissió. La contaminació dels pinsos i aigua amb la secreció salival, orina i femtes també la transmet. Els humans i els seus vehicles disseminen els virus entre les granges.

## Tractament

En general, no es recomana cap tractament en els animals aftosos. El que es fa és sacrificar els animals afectats, enterrar-los o cremar-los.
Tanmateix, existeix una vacuna, inventada per Scholein Rivenson, la vacuna Anti-Aftosa amb Adjuvant Oleós.

## Referències

* ↑ http://www.anav.org.ar/index.php?option=com_content&view=article&id=222:rivenson-scholein-dr-mv-&catid=43:de-numero-fallecidos&Itemid=69

## Enllaços externs

* Centro Panamericano de Fiebre Aftosa
# Eocasea martini

Eocasea martini és una espècie extinta de sinàpsid de la família dels casèids que visqué durant el Carbonífer superior, fa entre 298,9 i 303,4 milions d'anys, en allò que avui en dia és Nord-amèrica. Se n'han trobat restes fòssils a Kansas (Estats Units). Es tracta de l'única espècie del gènere Eocasea. La forma cònica de les dents i l'anatomia del tronc fan pensar que, a diferència de molts altres casèids, no era herbívor. És conegut a partir d'un únic espècimen corresponent a un individu jove que devia pesar menys de 10 kg. El nom genèric Eocasea significa 'Casea de l'alba' i es refereix al fet que és el casèid més antic conegut, mentre que el nom específic martini fou elegit en honor del Dr. Larry Martin.

## Referències

* 1 2 Entrada «Eocasea martini» de la Paleobiology Database (en anglès). [Consulta: 21 desembre 2023].
* ↑ Angielczyk i Kammerer, 2018, p. 126.
* ↑ Angielczyk i Kammerer, 2018, p. 127.
* ↑ Reisz i Fröbisch, 2014, p. 2.

## Bibliografia

* Angielczyk, K. D.; Kammerer, C. F. «Non-Mammalian synapsids: the deep roots of the mammalian family tree». A: Zachos, F. E.; Asher, R. J. Mammalian Evolution, Diversity and Systematics (en anglès). De Gruyter, 2018, p. 117-198. ISBN 978-3-11-027590-2.
* Reisz, R. R.; Fröbisch, J. «The Oldest Caseid Synapsid from the Late Pennsylvanian of Kansas, and the Evolution of Herbivory in Terrestrial Vertebrates» (en anglès). PLOS ONE, 9, 4, 2014, pàg. e94518. DOI: 10.1371/journal.pone.0094518.
# Frederico Paredes

Frederico Paredes (Lisboa, 31 de gener de 1889 - 4 de novembre de 1972) va ser un tirador d'esgrima portuguès que va competir en els anys posteriors a la Primera Guerra Mundial.
Especialista en espasa, el 1920 va prendre part al Jocs Olímpics d'Anvers, on disputà dues proves del programa d'esgrima. Fou quart en la prova d'espasa per equips i quedà eliminat en sèries en la d'espasa individual. Quatre anys més tard, als Jocs de París, fou novament quart en la prova d'espasa per equips i tornà a quedar eliminat en sèries en la d'espasa individual. La tercera i darrera participació en uns Jocs fou el 1928, a Amsterdam. En aquests Jocs va guanyar la medalla de bronze en la prova d'espasa per equips i quedà eliminat en semifinals en la d'espasa individual.

## Referències

* ↑ «Frederico Paredes Olympic Results». sports-reference.com. Arxivat de l'original el 16 de setembre 2011. [Consulta: 3 octubre 2018].
# Puig de Culip

El Puig de Culip és una muntanya de 92 metres que es troba al municipi de Cadaqués, a la comarca catalana de l'Alt Empordà.